                                                                             PATVIRTINTA
                                                                               Mažeikių ,,Ventos“ progimnazijos
                                                                                                                                                           direktoriaus  2020 m. kovo mėn. 18 d. 
                                                                                   įsakymu Nr. V1- 32


MAŽEIKIŲ  ,,VENTOS“ PROGIMNAZIJA 
 (Savivaldybės administracijos, seniūnijos, biudžetinės įstaigos pavadinimas)

2019-ŲJŲ METŲ VEIKLOS PLANO VYKDYMO ATASKAITA
I. BENDROSIOS NUOSTATOS
    Mažeikių ,,Ventos“ progimnazija savo veiklą grindžia Lietuvos Respublikos Konstitucija, Lietuvos Respublikos Švietimo ir kitais įstatymais, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministro įsakymais, Mažeikių rajono savivaldybės tarybos sprendimais, kitais teisės aktais, ,,Ventos“ progimnazijos Nuostatais, patvirtintais Mažeikių rajono savivaldybės tarybos 2018 m. balandžio 27 d. sprendimu Nr. T1-126.

   Progimnazijos veiklos aplinka: renovuota 2010-2011 metais. 2013 m. mokyklos kieme įrengta krepšinio aikštelė. 2014 m. suremontuota ir pakeista sporto įranga sporto salėje. 2015 m. įrengtos originalios ugdymo, poilsio erdvės, pokalbių kavinė LOFT-as, 4 kompiuterizuotos skaityklos. 2015 m. parengtas ir įgyvendinamas projektas ,,Mažeikių ,,Ventos“ progimnazijos rekreacinio želdyno, naudojant mažosios architektūros objektus, socialinio gyvybingumo kūrimas“ ir gautas finansavimas iš savivaldybės aplinkos apsaugos rėmimo specialiosios programos. Vykdant projektą, mokyklos vidiniame kiemelyje įrengta lauko klasė t.y. sukurta edukacinė aplinka, skirta pamokų, laboratorinių, praktinių užsiėmimų vedimui, klasių valandėlėms, renginiams organizuoti. 2019 m. įrengta nauja edukacijos ir poilsio erdvė – Mokslo centras. Progimnazijoje kasmet remontuojami kabinetai. Apie 98 procentai kabinetų – geros, 2 procentai kabinetų – patenkinamos būklės. Kabinetuose atnaujinti baldai, tačiau dar  yra naujų baldų, suolų poreikis.
 
  Progimnazijos organizacinė struktūra: 2018-2019 m.m. mokėsi 988 mokinys, suformuotos 39 klasės ir viena priešmokyklinio ugdymo grupė.  Nuo 2019 m. rugsėjo 1d. mokosi 950 mokinių, suformuotos 37 klasės, neformuota priešmokyklinio ugdymo grupė.  Veikia dvi pailgintos dienos grupės, kurias lanko 40 mokinių.

   Progimnazijos žmogiškieji ištekliai: 2019–2020 m.m. dirba 96 darbuotojai, iš jų 70 -  pedagoginis personalas (iš jų 4 ne pagrindinėje darbovietėje). 2 socialinės pedagogės, logopedė, spec. pedagogė, 4 mokytojo padėjėjos, sveikatos priežiūros specialistė, du specialistai dirba bibliotekoje–skaitykloje. Mokytojų kvalifikacinės kategorijos: 38 metodininkai, 19 vyr. mokytojai, 6 mokytojai. 

   Progimnazijos socialiniai veiksniai: Nuo 2019 m.m. nemokamas maitinimas skirtas 100 vaikų. 2019 m.m. pavežamų mokinių skaičius – 54. Specialiųjų ugdymosi poreikių mokinių skaičius didėja. Nuo 2019 m.m. mokosi 43 specialiųjų poreikių vaikų, iš kurių 31 su vidutiniais ir 6 su dideliais poreikiais ir 53 teikiama logopedo pagalba.

   Progimnazijos finansiniai, materialiniai ištekliai: skiriamos Valstybės biudžeto lėšos – Mokinio krepšelis (2019 m. – 1.216.700,00 Eur), Savivaldybės biudžeto – mokymo aplinkos lėšos (2019 m.  – 361.384,38 Eur), mokinių pavežėjimo lėšos (2019 m. – 22.830,88 Eur). Specialiųjų programų lėšas mokykla gauna už maitinimo antkainį, nuomą. Kitos mokyklos lėšos -  gyventojų dviejų procentų pajamų mokesčio paramos lėšos (2019 m. – 2.873,00 Eur), kita parama, ES fondų laimėtų projektų lėšos.
   
  Progimnazijos informacinės ir komunikavimo sistemos: 148 stacionarūs, 5 nešiojami kompiuteriai, 148 kompiuteriai prijungti prie Interneto. Įrengti du informacinių technologijų kabinetai po 16 kompiuterių, 4 kompiuterizuotos skaityklos, kompiuterizuotos 52 mokytojų darbo vietos, pilnai įdiegtas interneto ryšys. Progimnazijos skaitykla, kabinetai aprūpinti moderniomis mokymo priemonėmis: 5 interaktyviomis lentomis, 1 interaktyvus ekranas, 37 planšetėmis, kompiuterinėmis programomis, DVD, CD  grotuvais, televizoriais, grafo projektoriais,  multimedijos projektoriais, ekranais. Įstaiga turi 3 telefonus, 1 fakso aparatą, e-mail, interneto svetainę, radio ryšio sistemą. Informacija apie mokinių pasiekimus ir pažangą pildoma elektroniniame dienyne www.tamo.lt

   Įgyvendinant Mažeikių ,,Ventos“ progimnazijos 2019-ųjų metų veiklos planą, buvo vykdomos priešmokyklinio, pradinio ugdymo, pagrindinio ugdymo pirmosios dalies, neformaliojo vaikų švietimo programos, teikiama informacinė, socialinė pedagoginė, specialioji pedagoginė pagalba,  vykdoma mokinių sveikatos priežiūra, profesinis orientavimas bei minimalios priežiūros priemonės, įvertinami mokinių specialieji ugdymosi poreikiai, sudaromos sąlygos darbuotojams profesiškai tobulėti, kuriama ugdymo turinio reikalavimams įgyvendinti reikiama materialinė bazė, užtikrinamos higienos normos, sveika, saugi mokymosi ir darbo aplinka, organizuojamas mokinių vežiojimas, maitinimas.
   Ugdymo kokybė ir pažanga: pasiektas 100 % mokinių pažangumas. Mokinių, padariusių individualią dalykinę pažangą, dalis - 88,38%. Mokinių, pasiekusių visų dalykų pagrindinį ir aukštesnįjį pasiekimų lygius (7 – 10 b.) dalis:1 - 8 klasės 57,87% ( Iš jų: A – 14,29%, Pg – 43,58%). 4 kl. mokinių NMPP rezultatai 38,98% aukštesni už šalies mokyklų. Iš jų: 37,7% matematika, 51,2% skaitymas, 34,2% rašymas, 32,8% pasaulio pažinimas aukštesni už šalies mokyklų.  6 kl. mokinių NMPP rezultatai aukštesni už šalies mokyklų  20,7%.  8 kl. mokinių NMPP rezultatai aukštesni už šalies mokyklų 18,64%.  Mokinių, laimėjusių miesto, šalies konkursuose, olimpiadose, dalis 11,43%. Laimėta apie 50% rajono dalykinėse olimpiadose 35 prizinės vietos, ir 6 vietos respublikos lygiu. Vykdytas vaiko individualios mokymosi pažangos (VIP) ir socialinių- emocinių kompetencijų  (,,Termometras“) įsivertinimo stebėjimas ir teiktama mokymosi pagalba, naudojant modulius, trumpalaikes ir ilgalaikes konsultacijas. Bendras 1-8 klasių 2018-2019 m.m. pravestų konsultacijų skaičius – 5228.
  Mokykla, įgyvendindama valstybinę švietimo politiką, teikia ne tik kokybišką pradinį ir pagrindinį I dalies išsilavinimą, bet ir vykdo neformalųjį švietimą, sudarydama sąlygas kiekvienam mokiniui bręsti kaip asmenybei, ugdytis kūrybiškumą, sveikos gyvensenos ir fizinio aktyvumo įgūdžius, lyderystės, pilietinės ir tautinės savimonės pamatus bei įgyti bendrųjų kompetencijų pradmenis, reikalingus tolesniam sėkmingam ugdymuisi. 
Neformalusis vaikų švietimas įgyvendinamas per mokykloje organizuotas:
1. neformalaus švietimo programas (neformaliojo švietimo veiklai skiriamos 74 valandos: meniniam ugdymui (dainavimui, dailei, darbeliams, šokiui, teatrui, kalbinei saviraiškai) – 20 val.; sveikai gyvensenai – 3 val.; sportui – 10 val.; etnokultūrai, folkloriniam šokiui – 2 val.; intelektualiniam ugdymui (ankstyvajam matematiniam-loginiam ugdymui, IKT pritaikymui, tiriamajai veiklai) –  22 val.; projektinei veiklai – 7 val.; ugdymui karjerai – 3 val.; saugiam eismui – 1 val.; pilietiškumui ir socialinių įgūdžių formavimui – 6 val.); 
2. kultūrinę pažintinę veiklą, kur vykstantys renginiai ir veiklos orientuojami į edukacinį kryptingumą (Mokslo ir Žinių diena. Solidarumo diena „Baltų mylia“. Savivaldos diena. Projektinės dienos „55 – ios 5 – okų dienos mokykloje“ ir „Pirmoko 100 – dienis“, „Kalėdinio miesto projekcija“. Virtuali edukacinė iniciatyva „16 istorinių akimirkų Mažeikių mieste“. Moderni netradicinė istorijos pamoka 5 – 8 klasių mokiniams – filmas „Žalgirio mūšis“, 1 – 4 klasėms „Gyva Žalia“. Etninės kultūros dienos – Užgavėnės,  ir „Švęsk Gegužę gegužyje“. Muziejų diena „Domėkis, pažink, saugok“. Edukacinių išvykų diena „Pažink savo kraštą“. Susitikimai su aktoriais, muzikantais, respublikos ir rajono teatrų kolektyvais); 
3. kultūros pasą (panaudota apie 70% skirtų lėšų);
4. socialinę, prevencinę veiklą: viktorinos „Jei lietuvis tu esi, tai žinoti tu turi!”, skirta Konstitucijos dienai ir „Šešiolika klausimų apie Lietuvos Nepriklausomybės Aktą pasirašiusius signatarus“, Bendruomeniškumo akcijos, skirtos valstybinėms datoms paminėti, nacionalinio diktanto „Ateik. Rašyk. Išsaugok.“, dailyraščio konkurso „Rašom 2020“, solidarumo bėgimo “Baltų mylia”, „Knygų Kalėdos 2019“ – „Suteik knygai šansą ilgai gyventi...“ organizavimas; aktyvus dalyvavimas įgyvendinant Tarptautinės komisijos nacių ir sovietinio okupacinių režimų nusikaltimams Lietuvoje įvertinti, Pilietinės visuomenės instituto, Lietuvos vaikų ir jaunimo centro, Lietuvos mokinių neformaliojo švietimo centro, organizacijos „Gelbėkit vaikus“, Europos judumo savaitės kampaniją, Sveikatiados akcijas, projektus, judėjimus: „Atmintis gyva, nes liudija“, Tolerancijos savaitė, pilietinės iniciatyvos. Šiaurės šalių bibliotekų skaitymų savaitė, „Savaitė be patyčių“ ir kt.; dalyvavimas ekologinėje akcijoje „DAROM“, „Mano žalioji palangė“; mokyklos aplinkos tvarkymas, pagal poreikį ir susitarimą mikrorajono tvarkymas; klasės aplinkos puoselėjimas ir  tvarkymas; mokyklos renginių, sportinių varžybų organizavimas; pagalba mokyklos bibliotekoje; budėjimas per renginius; mokyklos stendų ruošimas, edukacinių erdvių apipavidalinimas; pagalba klasės vadovui, tvarkant klasės dokumentaciją, ruošiantis klasės val., dalykų mokytojams; dalyvavimas mokyklos interjero atnaujinime, svetingos aplinkos kūrime; dalyvavimas prevencinėse socialinius emocinius įgūdžius, kompetencijas, emocijų išraiškos kontrolę ugdančiose programose („Alkoholio, tabako ir kitų psichiką veikiančių medžiagų vartojimo prevencijos programa“, „Zipio draugai“, „Antras žingsnis“, ,,Paauglystės kryžkelės“, VEIK), socialiniuose, profesinio orientavimo („Šok į mokytojo klumpes“, „Karjeros avilys“) renginiuose; savanoriškas darbas nevyriausybinėse organizacijose, dalyvavimas labdaros akcijose ir kita mokinių veikla. 
5. projektinę veiklą: progimnazija įgyvendino įvairius rajoninius bei respublikinius projektus, sudarydama galimybes mokiniams ir mokytojams pritaikyti ne tik dalykines kompetencijas, bet ir ugdyti komunikacinius, kūrybinius gebėjimus, dirbti komandoje. 2019 m. užbaigtas vykdyti ,,Erasmus+“ 2 pagrindinio veiksmo bendrojo ugdymo sektoriaus tarpmokyklinės strateginės partnerystės projektas ,,Apie mitus visi kartu“, dalyvauta „Lyderių laikas 3“ projekte. Toliau tęsiami projektai - Mokslo ir inovacijų Programos HORIZON 2020 projektas „Dialogas ir argumentavimas, ugdant kultūrinį raštingumą mokyklose“ ( DIALLS), kurio veiklas įgyvendina Europos šalių (Jungtinės Karalystės, Portugalijos, Ispanijos, Vokietijos, Kipro, Portugalijos, Prancūzijos, Lietuvos ir Izraelio) mokslinio tyrimo institucijos kartu su mokyklomis. Projektą koordinuoja Kembridžo universiteto Švietimo fakultetas. Lietuvoje projektą vykdo VU Ugdymo mokslų institutas; Su į Lietuvą grįžtančiais/atvykstančiais vaikais dirbančių mokyklų tinklo kūrimas (LR vyriausybė, ,,Kurk Lietuvai”);  Erasmus + Ka 229, ,,Shared Identity: how to build a stronger Europe beyond prejudice“ (Pasidalinti autetiškumu – sukurti stipresnę Europą be išankstinių nuostatų) 2018-2020, koordinatorius – Nyderlandai, Dalton Lyceum Barendrecht, partneriai : Turkija, Lietuva, Graikija, Rumunija; Erasmus + Ka 229, ,,School of the future“ (Ateities mokykla) 2019 - 2021, koordinatorius- Suomija Hangö gymnasium, partneriai: Lietuva, Austrija, Portugalija, Italija; Erasmus + Ka 229, ,,Science Outside Featuring Technology SOFT” (Mokymasis ne klasėje pasitelkiant technologijas) 2019 -2020, koordinatorius - Kroatija Osnovna skola Novi Marof, partneriai : Lietuva, Graikija, Rumunija, Suomija, Portugalija;  Erasmus KA 101, ,,Learning is the only thing mind never exhausts, never fears and never regrets“ (Mokymasis - tai vienintelis veiksmas, kurio protas niekad nebaigia, niekad nebijo ir dėl kurio niekad nesigaili. - Leonardas da Vinčis (Leonardo da Vinci) 2019 -2020, koordinatorius –Mažeikių ,,Ventos“ progimnazija, Šalys stažuotėms : Graikija, Malta.
   Progimnazija, siekdama plėtoti lavinimosi ir saviraiškos poreikius, bei formuoti aktyvų, pilietišką, kūrybingą asmenį, gebantį atsakingai veikti šiandienos pasaulyje, skatina mokinių dalyvavimą ne tik mokyklos, bet ir rajono, respublikos dalykinėse viktorinose, popietėse, konkursuose; originaliai organizuoja valstybinių švenčių dienas; pristato kūrybinių studijų dailės, foto, instaliacijų parodas, teatrinių kompozicijų pasirodymus; organizuoja teatro, muziejaus dienas, susitikimus su rašytojais, aktoriais, kviečia įvairias menines, mokslines laboratorijas; dalyvauja sportinėse kovose; palaiko sveikos gyvensenos, draugiškų santykių idėjas; bendrauja ir bendradarbiauja su visomis švietimo įstaigomis; apibendrina ir įvertina metų veiklas „Ventos“ Garbėje“.
   2019 m. Mažeikių rajono savivaldybės kultūros centro padėka progimnazijos bendruomenei už bendradarbiavimą ir dalyvavimą etninės kultūros akcijoje „Visa Lietuva šoka“. „Lietuvos mokyklų apdovanojimuose 2019“ Metų mokyklos nominacijoje pateko tarp trijų geriausių šalyje. 2019 m. Tarptautinės KINGS olimpiados organizatorių gauta padėka už prisidėjimą prie mokinius motyvuojančios ir tobulėti skatinančios mokymosi aplinkos kūrimo.         
II. APIBENDRINIMAS, IŠVADOS, PRIEMONIŲ SIŪLYMAI DĖL VEIKLOS TOBULINIMO
  Progimnazijos veiklos tikslas – plėtoti dvasines, intelektines ir fizines asmens galias, ugdyti kūrybingą, atsakingą pilietį, įgijusį kompetencijų, būtinų sėkmingai socialinei integracijai ir mokymuisi visą gyvenimą – įgyvendintas.
  Progimnazijos veiklos uždaviniai - teikti mokiniams kokybišką priešmokyklinį, pradinį, I pakopos pagrindinį išsilavinimą, tenkinti mokinių pažinimo, lavinimosi ir saviraiškos poreikius, teikti mokiniams reikiamą pagalbą,  užtikrinti sveiką ir saugią mokymo (-si) aplinką – pasiekti.
   Progimnazijos stiprybės.  
   Strateginis valdymas, pasidalinta lyderystė. Mokinių skaičiaus didėjimas. Geras mokyklos įvaizdis bendruomenėje.  Prasminga ir tinkamo lygio ugdomoji veikla. Aukštas mokinių pažangumo lygis. Orginalūs, įdomūs, prasmingi, visą mokyklos ir rajono bendruomenę apjungiantys popamokiniai renginiai. Dalyvavimas rajoniniuose, respublikiniuose, tarptautiniuose projektuose. Gabių vaikų ugdymas, aukšti pasiekimai rajoninėse, respublikinėse olimpiadose ir konkursuose. Aukštesni už respublikos vidurkį mokinių pasiekimų patikrinimų rezultatai. Geras mikroklimatas, bendradarbiavimo kultūra. Aukšta mokytojų kvalifikacija. Aukšta vadovų kvalifikacija. Kolegialus mokymasis: vadovų ir mokytojų komandos veda seminarus rajono, respublikos mokykų vadovams ir mokytojams. Efektyvus, naudojant inovatyvias formas, tėvų ir mokytojų bendradarbiavimas. Tikslingas  pagalbos mokiniui teikimas. Sukurtos mokymosi motyvaciją skatinančios ugdymo erdvės. Įkurta lauko klasė patyriminio ugdymo proceso organizavimui, edukacijos ir poilsio erdvė – Mokslo centras. Kabinetai,  skaityklos aprūpintos informacinėmis tecnologijomis, kompiuteriais. 
   Problemos, silpnybės.
   MK lėšų trūkumas naujų vadovėlių, informacinėms technologijoms įsigyti, aplinkos lėšų trūkumas naujiems baldams, suolams įsigyti. Dalies  mokinių mokymosi motyvacijos, aktyvumo, pasitikėjimo savo jėgomis, atsakomybės už savo mokymąsi stoka. Nepakankamas tėvų įsitraukimas į vaikų ugdymą, dalyvavimą mokyklos veiklose.
   Galimybės.   
   Rajono mokyklų tinklo pertvarka sudarys galimybę gauti didesnius asignavimus mokyklos aplinkai finansuoti. Dalyvaujant ES edukaciniuose projektuose, toliau kils ugdomosios veiklos kokybė. Tęsiamas ugdymo aplinkų modernizavimas sudarys galimybes pritaikyti praktinius mokinių gebėjimus bei gilinti socialinius įgūdžius. Pedagoginis tėvų švietimas įgalins labiau įtraukti tėvus į vaikų ugdymo procesą, mokyklinę veiklą.
   Iššūkiai, grėsmės. 
   Patalpų stoka didėjant pageidaujančių mokytis progimnazijoje skaičiui. Lėšų mokymosi aplinkai gerinti stoka. Mokinių elgesio problemos, atsirandančios paauglystės amžiuje ypač kai toje pačioje erdvėje koncenruojasi didelis skaičius to paties amžiaus vaikų. Mokytojų kompetencijos kėlimas, dirbant su įvairių gebėjimų ir motyvacijos lygio vaikais. SUP vaikų skaičiaus augimas. 
      
Išvados:
1. Progimnazija, įvertindama savo stiprybes, silpnybes, problemas, galimybes, iššūkius ir grėsmes teikia mokiniams kokybišką priešmokyklinį, pradinį, I pakopos pagrindinį išsilavinimą, tenkina mokinių pažinimo, lavinimosi ir saviraiškos poreikius, teikia mokiniams reikiamą pagalbą,  užtikrina sveiką ir saugią mokymo (-si) aplinką.  
2. Mokykloje užtikrinamas kokybiškas ugdymo procesas. Stabiliai aukštas mokinių mokymosi pažangumas. Mokyklos mokinių NMPP rezultatai aukštesni už šalies vidurkį visose klasėse. Mokykla įvairiomis formomis vykdo neformalųjį švietimą. 2019 m. įgyvendinami šeši tęstiniai tarptautiniai projektai. Progimnazija įtraukta į Lietuvos Respublikos Švietimo ir mokslo ministerijos kuriamą 10 mokyklų, turinčių patirties tinkamai integruoti grįžtančius vaikus į Lietuvą, tinklą.
2. 2019 metų veiklos planas įgyvendintas 99,98%. Veiklos plane 99,98% procenų įvertintos ir aplinkos lėšos,  skiriamos aptarnaujančio personalo darbo užmokesčiui, ryšio paslaugų teikimui, komunalinių paslaugų išlaidoms ir ūkinių prekių ir paslaugų įsigijimui. Progimnazijoje vieno mokinio išlaikymo suma 2019 m. siekė 1705,00 Eur (MK, BL, Spec. lėšos) ir yra viena mažiausių sumų, skirtų išlaikyti mokinį rajono švietimo įstaigose, nes gerai sukomplektuotos klasės. Todėl, įvertinant sąnaudas, išteklius vykdytai veiklai, atliktoms funkcijoms ir gautą rezultatą bei naudą, galima teigti, kad lėšos buvo naudojamos efektyviai ir racionaliai.

	99,30
	Ugdytinių, kuriems kompensuojamos vežiojimo išlaidos, Eur
	23.000,00
	22.831,00
	 

	03-01-03-01
	Mokyklų aprūpinimas baldais,buitinėmis, moderniomis organizacinėmis ir mokymosi priemonėmis, specializuotų patalpų ir kabinetų aprūpinimas įrengimais ir mokymosi priemonėmis, aprūpinimas ugdymo turiniu
	Specialiųjų programų vykdymas (patalpų nuoma)
	Direktorius, 
direktoriaus pavaduotojai ugdymui,
direktoriaus pavaduotojas ūkiui
	5(SP-PNAD)
	11.000,00
	11.000,00
	100,00
	Materialiojo turto paprastojo remonto prekių ir paslaugų įsigijimo išlaidos, Eur
	3.000,00
	3.000,00
	 

	
	
	
	
	
	
	
	
	Komunalinių paslaugų įsigijimo išlaidos, Eur
	500,00
	500,00
	 

	
	
	
	
	
	
	
	
	Informacinių technologijų prekių ir paslaugų įsigijimo išlaidos, Eur
	3.000,00
	3.000,00
	 

	
	
	
	
	
	
	
	
	Kitų prekių ir paslaugų įsigijimo išlaidos, Eur
	4.500,00
	4.500,00
	 

	03-01-03-02
	Įstaigų išlaikymas ir samda
	Specialiųjų programų vykdymas (mokyklos valgykla)
	Direktorius, 
direktoriaus pavaduotojas ūkiui,
vyr.virėja
	5(SP)
	27.000,00
	27.000,00
	100,00
	Suteikta maitinimo paslaugų, Eur
	19.400,00
	19.400,00
	 

	
	
	
	
	
	
	
	
	Prekiųir paslaugų įsigijimas valgyklai Eur
	5.700,00
	5.700,00
	 

	
	
	
	
	
	
	
	
	Komunalinių paslaugų teikimas Eur
	400,00
	400,00
	 

	
	
	Specialiųjų programų vykdymas (tėvų įnašai) 
	Direktorius, pavaduotojai ugdymui
	5(SP)
	
	
	
	Komunalinių paslaugų teikimas Eur
	1.500,00
	1.500,00
	 

	
	
	Ugdymo kokybės ir mokymosi aplinkos užtikrinimo programų vykdymas
	Direktorius, 
direktoriaus pavaduotojai ugdymui,
pradinių klasių mokytojai, dalykų mokytojai, specialistai
	4(MK)
	1.216.700,00
	1.216.700,00
	100,00
	Užtikrinta ugdymo programų veikla, pedagogų ir specialistų darbo užmok.ir soc. draudimui Eur
	1.178.700,00
	1.178.700,00
	 

	
	
	
	
	
	
	
	
	Užtikrintas ryšio paslaugų, interneto teikimas Eur
	1.050,00
	1.050,00
	 

	
	
	
	
	
	
	
	
	Mokymo priemonių įsigijimas Eur
	9.297,00
	9.297,00
	 

	
	
	
	
	
	
	
	
	Spaudinių įsigijimas, Eur
	20.743,00
	20.743,00
	 

	
	
	
	
	
	
	
	
	Mokytojų kvalifikacijos kėlimui Eur
	2.890,00
	2.890,00
	 

	
	
	
	
	
	
	
	
	Ilgalaikio turto įsigijimas Eur
	2.800,00
	2.800,00
	 

	
	
	
	
	
	
	
	
	Informacinių technologijų prekių ir paslaugų įsigijimo išlaidos, Eur
	1.220,00
	1.220,00
	 

	
	
	
	
	5(SFA)
	39.000,00
	39.000,00
	100,00
	Užtikrinta ugdymo programų veikla, pagalbos specialistų darbo užmok.ir soc. draudimui Eur
	39.000,00
	39.000,00
	 

	
	
	Mokyklos veiklos užtikrinimas (nepedagoginiai darbuotojai)
	Direktorius, 
direktoriaus pavaduotojas ūkiui
	5(SFA)
	322.500,00
	322.384,00
	99,96
	Aptarnaujančio personalo veiklos užtikrinimui, darbo užmok. ir soc. draudimas, Eur
	255.900,00
	255.788,00
	 

	
	
	
	
	
	
	
	
	Užtikrintas ryšio paslaugų teikimas, Eur
	1.300,00
	1.296,00
	

	
	
	
	
	
	
	
	
	Mokyklai tenkančios komunalinių paslaugų išlaidos, Eur 
	59.900,00
	59.900,00
	

	
	
	
	
	
	
	
	
	Ūkinės prekės ir paslaugos
	5.400,00
	5.400,00
	

	
	
	
	
	
	1.639.200,00
	1.638.915,00
	99,98

